jkorsvik/nowiki_second_scrape_merged huggingface dataset:
Europa Universalis IV

Europa Universalis IV (ofte forkortet til EUIV eller EU4) er et storstrategispill i Europa Universalis-serien, utviklet av Paradox Development Studio og gitt ut av Paradox Interactive. Spillet ble sluppet ut 13. august 2013.


== Spillets omfang ==
Spillet finner sted mellom 11. november 1444 og 2. januar 1821. Spilleren kan starte spillet mellom disse to datoene som et hvilket som helst land som fantes på den tiden.
All geografien på jorden er representert, og delt opp i provinser. Man kan enten eie, ta over eller kolonisere alle provinsene, med visse unntak.
Selv om en spiller kan velge en hvilken som helst dato for å starte spillet, så har spillet visse datoer bokmerket, slik at spilleren kan starte rundt de mer interessante tidspunkter i historien. Disse tidspunktene inkluderer den franske revolusjon, oppdagelsen av Amerika og reformasjonen.


== Mottagelse ==
Europa Universalis IV fikk generelt god kritikk, med en poengsum på 87 av 100 fra Metacritic. Ingen fullstendig negative anmeldelser ble funnet Metacritic. Kritikere roste forbedringene fra Europa Universalis III, spesielt den nye grafikken. T.J. Hafer fra PC Gamer beskrev spillet som en fengslende simulering. Negativ kritikk fokuserte på generelle bugs og ting som ville være vanskelige å forstå for nye spillere. Nicholas Pellegatta sa at dette sannsynligvis vil bli ordnet i senere oppdateringer.


=== Salg ===
Per februar 2014 har Europa Universalis IV solgt over 300 000 eksemplarer. Innen juni 2014 var mer enn 700 000 eksemplarer registrert på Steam. Innen juni 2016 var over 1 million eksemplarer registrert på Steam.


== Utvidelser ==
Det har blitt laget ti utvidelser (DLC) til spillet:

Conquest of Paradise (januar 2014), koloniene fungerer som vassaller.
Wealth of Nations (mai 2014), handelskompanier, kanalbygging og dynamiske provinsnavn.
Res Publica (juli 2014), egen styreform for Nederland.
Art of War (oktober 2014), forandringer i krigføring, ny mekanikk rundt tredveårskrigen.
El Dorado (februar 2015), forandret oppdagelsesreisende, nasjonsbygger.
Common Sense (juni 2015), forandringer i provinsutviklingssystemet.
Cossacks (desember 2015), forandringer i hvordan hordene fungerer og ett nytt system for stender (Estates).
Mare Nostrum (april 2016), la til oppdrag for mariner og muligheten til å leie ut soldater.
Rights of Man (oktober 2016), nye regjeringssystemer for nasjoner og ledere for egne egenskaper.
Mandate of Heaven (april 2017), nye mekanikker for asiatiske land, spesielt Kina.


== Referanser ==


== Eksterne lenker ==
(en) Europa Universalis IV på Steam 
(en) Europa Universalis IV hos MobyGames 
(en) Europa Universalis IV hos MobyGames 
(en) Europa Universalis IV på Metacritic 
(en) Europa Universalis IV hos Giant Bomb 
(en) Europa Universalis IV hos Internet Game Database
U.S. Agency for Global Media

U.S. Agency for Global Media, tidligere Broadcasting Board of Governors (BBG), er et amerikansk føderalt organ som sørger for kringkastingstjenester i en rekke internasjonale markeder, herunder Voice of America og Radio Free Europe. Disse har vært oppfattet som propaganda, især under den kalde krigen, og det er forbudt ved lov for BBG å lage innhold rettet mot USAs egen befolkning.


== Referanser ==


== Eksterne lenker ==
(en) Offisielt nettsted 
(en) U.S. Agency for Global Media – kategori av bilder, video eller lyd på Commons
Mercure de France

Mercure galant (iblant stavet Mercure gallant, fra 1724 Mercure de France) var opprinnelig et innflytelsesrikt franskspråklig tidsskrift som kom ut i årene 1672 til 1674 og fra 1678 til 1714. Temaene var en blanding av politikk, poesi, musikk, men også anekdoter, sladder, småskandaler, motestoff og lignende. 


== Utgivelsesperioder ==
I første periode kom utgivelsene med ujevne mellomrom. I denne perioden var Claude Barbin, Theodore Girard og H. Loyson i Paris utgivere, den sentrale redaktøren var Jean Donneau de Visé (1638–1710).
I andre periode var bladet et månedstidsskrift.  Sentrale redaktører var Jean Donneau de Visé, Thomas Corneille og Charles Du Fresny. Underveis skiftet tidsskriftet navn til Nouveau Mercure galant og endelig til Mercure de France i 1724. Under denne tittelen har tidsskriftet blitt gitt ut fram til i dag, om enn med mange opphold. I dag gis Mercure de France ut av forlagsgruppen Éditions Gallimard.


== Utgaver ==
Le Mercure galant: contenant plusieurs histoires veritables… Paris: C. Barbin/ Theodore Girard/ H. Loyson (1672–1674). Gallica
Mercure Galant (Paris au Palais, 1678/ 1682–1714). Gallica, Utgaver fra årene 1678 og 1682


=== Utgaver åpent tilgjengelig (1672–1791) ===
Mercure Galant, de 1672 à 1674 (Gallica)
Mercure Galant, de 1678 à 1682 (Gallica)
Mercure Galant, de 1672 à 1709
Mercure Galant, de 1710 à 1714
Nouveau Mercure Galant, de 1714 à 1716
Nouveau Mercure, de 1717 à 1721
Mercure, de 1721 à 1723
Mercure de France, de 1724 à 1778
Mercure de France, de 1778 à 1791


== Litteratur ==
Joan DeJean: The Essence of Style. How the French Invented Fashion, Fine Food, Chic Cafés, Style, Sophistication, and Glamour. Free Press, New York 2005, ISBN 978-0-7432-6414-3.
Patrick Dandrey (red.): Dictionnaire des lettres françaises. Le XVIIe siècle (Collection La Pochothèque). Fayard, Paris 1996, ISBN 2-253-05664-2.


== Eksterne lenker ==
(en) Mercure de France – kategori av bilder, video eller lyd på Commons
Türbe

Türbe (tyrkisk) er et gravtårn eller gravmonument som ble bygd av seldsjukkene i Iran fra midten av 1000-tallet og som senere kom i bruk i Det osmanske rike. Bygningen etterlignet de seldsjukkiske sylinder- og koniskformede telt og kunne være opptil seksti meter høye.


== Eksterne lenker ==
Encyclopedia Brittannica
Rothera Point

Rothera Point er et nes ved østsiden av innløpet til Ryder Bay, på sørøstkysten av Adelaide Island i Antarktis. Det ligger på Wright Peninsula og ble kartlagt av en fransk antarktisekspedisjon (1908–10) under ledelse av Charcot. Neset ble omdøpt av United Kingdom Antarctic Place-Names Committee (UK-APC) i 1960 til ære for John Rothera, en landmåler i Falkland Islands Dependencies Survey (FIDS) ved stasjonen på Horseshoe Island i 1957 og ved Detaille Island i 1958. Advisory Committee on Antarctic Names (US-ACAN) aksepterte dette navnet i 1947. Argentina, som gjør krav på denne delen av Adelaide Island, kaller neset Punta Rothero.


== Verneområde ==
Neset er fredet som et spesielt landskapsvernområde i Antarktis (eng. Antarctic Specially Protected Area, ASPA), slik at det kan fungere som et biologisk forskningsområde og kontrollområde der de miljømessige konsekvensene av den nærliggende forskningsstasjonen Rothera kan bli overvåket i et typisk antarktisk økosystem.


== Referanser ==

 Denne artikkelen inneholder stoff fra United States Geological Survey-artikkelen «Rothera Point» som er i offentlig eie (innhold fra Geographic Names Information System).
Thala Hills

Thala Hills er noen lave, runde kyståser beliggende mellom Freeth og Spooner Bay i Enderby Land i Antarktis. Åsene ligger bak Molodjozjnaja-stasjonen og ble kartlagt fra flyfoto tatt av Antarctic Names Committee of Australia (ANCA) i november 1956. De ble oppkalt av ANCA etter skipet «Thala Dan» hvis besetning var en del av ANARE (Australian National Antarctic Research Expeditions) som besøkte åsene i februar 1961. Advisory Committee on Antarctic Names (US-ACAN) aksepterte navnet i 1947. Åsene gir kystlinjen et rødbrunt og steinete preg.


== Referanser ==

 Denne artikkelen inneholder stoff fra United States Geological Survey-artikkelen «Thala Hills» som er i offentlig eie (innhold fra Geographic Names Information System).
Fatih-moskéen

Fatih-moskeen (tyrkisk: Fatih Camii; «Erobrer-moskeen») er en moské i Istanbuls bydel Fatih. Den er oppkalt etter Konstantinopels erobrer (1453), sultan Mehmed II, som har tilnavnet «erobreren». 
På denne dominerende høyde i byen stod Apostelkirken, Konstantinopels nest største kirke, som var det bysantinske patriarkatets hovedsete i de første årene etter den tyrkiske erobring. På sultanens ønske ble patriarkatssetet flyttet til Pammakaristos-kirken, og Apostelkirken ble revet i 1461. Deretter begynte man å bygge Fatih-moskeen.
Sultan Mehmed II ligger begravd i moskékompleksets türbe.


== Eksterne lenker ==
(en) Fatih Mosque – kategori av bilder, video eller lyd på Commons 
Fatih Camii Arkivert 10. februar 2010 hos Wayback Machine.
Pralin

En pralin er en konfektbit med sjokoladeskall og forskjellig fyllmasse. Skallet av sjokolade støpes enten i former, eller lages ved å dyppe konfektbiten i flytende sjokolade som deretter avkjøles.


== Referanser ==
Ganache

Ganache er en blanding av fløte og sjokolade som anvendes som fyll eller glasur i praliner og kaker. Ganache kan dessuten være smaksatt, for eksempel med kaffe eller likør. Ganache skal være slettere og mindre søt enn fudge.
Normalt sett holder man den oppvarmede fløten over den finhakkede sjokoladen og rører til jevn smete. Forholdet er 1:1–1:2 for fløte og sjokolade, avhengig av hvor tykk en vil at den skal bli. Om en tilsetter honning eller smør så blir ganachen mer glanset, hvilket kan være ønskelig på for eksempel kaker. 


== Galleri ==
Turanisme

(Pan-)turanismen (tyrkisk: turancılık) er en ideologi som legger til grunn et felles folkeopphav for de tyrkiske folk og dessuten for ungarerne, finnene, esterne, mongolene, mandsjuene og jakutene. Det spekulative opprinnelige hjemland for disse «turanere» eller denne «turanske rase» var Turan, et mytisk landskap i Sentral-Asia, hinsides floden Oxus.
Samtidig betegner turanismen bestrebelsen om å gjenforene disse folk til en åndelig og kulturell enhet. Den har også, som blant en del av ungtyrkerne, vært en mer konkret politisk ambisjon, i alle fall hva gjelder tyrkerfolkene.
Turanismen har irredentistiske trekk og tilhører de såkalte panbevegelser.


== Referanser ==
Resen (Makedonia)

Resen (makedonsk: Ресен) er en by som ligger i den sørvestlige del av Nord-Makedonia, mellom Galicica og Babafjellet, halvveis på veien mellom Ohrid (35 km) og Bitola (31 km), og 198 km fra hovedstaden Skopje. Byen nevnes første gang som bebyggelse under navnet Rosne i 1337.
Slottet Resen ble bygd av den osmanske offiseren Ahmed Nijazi Beg som bodde i Resen og som var en av lederne under den tyrkiske revolusjon i 1908. Prespaområdet (omkring Prespa-sjøen) er kjent for fruktproduksjon, og Resen er kjent for epledyrking.


== Eksterne lenker ==
Offisielt nettsted 
(en) Resen – kategori av bilder, video eller lyd på Commons
Mandatfordeling

Mandatfordeling er fordelingen av mandater til et beslutningsorgan eller annen forsamling. Mandater kan fordeles etter geografi, politisk overbevisning og partitilhørighet, popularitet, kjønn eller andre kriterier. I dagligtale brukes ordet om fordelingen av Stortingsplasser etter geografi eller parti, og brukes både om prosessen med å fordele , og om resultatet av prosessen .
Innen spillteori om valgordninger er mandatfordeling det systemet som fordeler et gitt antall mandater etter et valg til de ulike aktørene som stiller (vanligvis politiske kandidater eller partier) innenfor en valgkrets). Valgordninger inndeles gjerne i to hovedgrupper: Flertallsvalg der det er ett mandat i hver valgkrets, og (2) forholdstallsvalg der det er flere mandater i hver valgkrets. Mandatet kan være et parlamentsmedlem (som stortingsrepresentant), president eller andre. Når så minst to kandidater stiller til valg må det vurderes hvem av dem som får det ene mandatet, eller fordelingen av mandatene til alle kandidatene basert på stemmer gitt til kandidatene.
Mandatfordelingen er altså utdeling av mandater til politiske kandidater/lister basert på et valgresultat. Dette står i kontrast til kandidatkåring der vurderingen av hvilke(n) kandidat/kandidater som skal få mandatet først etter at det er tildelt partiet (kun hvis valgordningen benytter partilister).


== Norsk politikk ==

I Norge var den geografiske mandatfordelingen til Stortinget fra 1814 slik at hver by eller amt hadde mellom ett og fire mandater avhengig av folketall. Denne ble endret flere ganger, og fra 2005 har Norge hatt en mandatfordeling der hvert fylke får et antall mandater basert på folketall og areal, samt at ett utjevningsmandat gis til hvert fylke for å gi en mer proporsjonal representasjon i Stortinget. Fordelingen av mandater til hvert fylke gjøres etter Sainte-Laguës metode, mens fordelingen av mandater til hvert parti innen fylket gjøres etter Sainte-Laguës modifiserte metode.I Norge må mandatfordeling basert på kjønn, alder eller popularitet ivaretas gjennom nominasjonsprosessen til hvert parti ettersom Stortingsvalg bruker delvis lukkede lister der man i liten grad kan endre rekkefølge på kandidatene til hvert parti. Ved kommunevalg brukes åpne lister slik at velgerne direkte kan påvirke mandatforedlingen også etter andre kriterier enn parti og geografi.


== Referanser ==
Fartsgrenser i Liechtenstein

Fartsgrenser i Liechtenstein er 50 km/t innen tettbygd strøk og 80 km/t utenfor tettbygd strøk, med mindre noe annet er skiltet.Motortrafikkveier og motorveier finnes ikke i Liechtenstein, og er dermed ikke aktuelle for egne, høyere fartsgrenser.


== Referanser ==
Prime Head

Prime Head er et markant, snødekt nes som ligger helt nord på Antarktishalvøya. Neset reiser seg til omtrent 50 meter over havet og utgjør det nordligste punktet på både Trinityhalvøya og Antarktishalvøya. Navnet Siffrey ble gitt til et nærliggende nes av Den franske antarktisekspedisjonen (1837–40) under ledelse av kaptein Jules Dumont d'Urville i februar 1838, og var trolig gitt til dette neset som i dag er kjent som Prime Head. D'Urvilles «Cap Siffrey» har siden vært identifisert av UK-APC som et nes 4 km mot sørøst og som nå blir kalt Siffrey Point. Navnet Prime Head, som ble gitt av UK-APC i 1963 etter nye kartundersøkelser, kommer av at neset er det første eller nordligste neset på det antarktiske kontinentet.


== Referanser ==

 Denne artikkelen inneholder stoff fra United States Geological Survey-artikkelen «Prime Head» som er i offentlig eie (innhold fra Geographic Names Information System).
Siffrey Point

Siffrey Point er et lavt, steinete nes som stikker ut fra nordkysten av Trinityhalvøya i Antarktis. Det ligger 11 km vest-nordvest for Cape Dubouzet, 4 km øst-sørøst for Prime Head og 9 km nordvest for Mount Bransfield. Det ble navngitt som Cap Siffrey av kaptein Jules Dumont d'Urville i 1838. Han oppkalte neset etter M. Sifray, rektor ved Collège de Toulon, der Dumont d’Urvilles sønn Jules var student.Etter en undersøkelse utført av FIDS fra Base D i oktober 1946, ble navnet Kapp Siffrey feilaktig brukt om Prime Head, og denne feilen ble oversett først av britiske UK-APC i 1949 og senere også av amerikanske US-ACAN i 1952. Ved hjelp av nye flyfoto tatt av FIDASE i 1956–57 klarte imidlertid landmålere i FIDS å identifisere Dumont d’Urvilles nes (som ikke var Prime Head), og i 1964 aksepterte både UK-APC og US-ACAN navnet Siffrey Point. På to argentinske kart eksisterer punktet som Punta Black og Punta Negra, mens på et annet kart fra 1958 har det fått navnet Cabo Negro. Sistnevnte er den varianten som ble akseptert av Argentinas geografiske leksikon utgitt i 1970. Det chilenske kartleksikonet fra 1974 brukte navnet Punta Negra.


== Referanser ==
Fartsgrenser i Bulgaria

Fartsgrenser i Bulgaria er 50 km/t innen tettbygd strøk og 90 km/t utenfor tettbygd strøk, med mindre noe annet er skiltet.For motortrafikkveier kan fartsgrensen være skiltet opp til 120 km/t, mens motorveier har 140 km/t som høyeste fartsgrenser. Tidligere var høyeste fartsgrense på bulgarske motorveier bare 130 km/t, men dette ble i 2012 økt til 140 km/t, dog kun på de beste og nyeste motorveistrekningene.For tyngre kjøretøy, motorsykler, kjøretøy med slep og visse andre spesielle grupper kjøretøy, gjelder ytterligere fartsbegrensninger.


== Referanser ==
Fartsgrenser i Danmark

Fartsgrenser i Danmark er 50 km/t innen tettbygde strøk, 80 km/t utenfor tettbygde strøk og 130 km/t på motorveier, med mindre noe annet er skiltet.For tyngre kjøretøy, kjøretøy med slep og visse andre spesielle grupper kjøretøy, gjelder ytterligere fartsbegrensninger.


== Referanser ==


== Eksterne lenker ==
Bekendtgørelse af færdselsloven. retsinformation.dk
Øst-Ongul

Øst-Ongul er ei ca. 2 km lang øy som ligger like øst for den nordlige delen av Ongul, ved nordøstsiden av innløpet til Lützow-Holmbukta og utenfor Kronprins Olav Kyst. Den japanske forskningsstasjonen Syowa ligger her. Øya ble opprinnelig kartlagt som en del av Ongul av norske kartografer som arbeidet med flyfoto tatt under Lars Christensen-ekspedisjonen (1936–37). Et sund mellom denne øya og Ongul, Nakano-seto-sundet, ble oppdaget i 1957 av Japanese Antarctic Research Expedition (JARE). De navnga denne lille øya Higasi-Ongul-to (Øst-Ongul) etter dens beliggenhet i forhold til Ongul. Advisory Committee on Antarctic Names (US-ACAN) aksepterte navnet i oversatt form (East Ongul Island) i 1971. 


== Se også ==
Liste over øyer i Antarktis


== Referanser ==

 Denne artikkelen inneholder stoff fra United States Geological Survey-artikkelen «East Ongul Island» som er i offentlig eie (innhold fra Geographic Names Information System).
Karhumäki Karhu 48B

Karhumäki Karhu 48B var en finsk-bygget fire-seters høyvinget endekker fra 1950-tallet bygget hos Brødrene Karhumäki. Bedriften, som var blitt etablert i 1924, hadde konsentrert seg om å bygge fly på lisensens. Et mindre antall ble bygget som sjøfly, utstyrt med flottører. Et eksemplar av flyet finnes på Finlands luftfartsmuseum


== Spesifikasjoner ==


=== Dimensjoner ===
Besetning: 1
Passasjerer: 3
Lengde: 7,85 m.
Vingespenn: 11,54 m.
Vingeareal: 17,31 m².
Max. vekt: 1 310 kg.
Motor: Aveco Lycoming luftkjølt rekkemotor, 190 h/k.


=== Ytelse ===
Max. fart: 229 km/t.
Marsjfart: 186 km/t.
Rekkevidde: 700 km.
Max. høyde: 4 800 m.
EM i friidrett innendørs 2000

Det 26. EM i friidrett innendørs ble arrangert fra 25. til 27. februar 2000 i Gent i Belgia.


== Menn ==


=== 60 m ===

Dato: 27. februar


=== 200 m ===

Dato: 26. februar


=== 400 m ===

Dato: 27. februar


=== 800 m ===

Dato: 27. februar


=== 1500 m ===

Dato: 26. februar


=== 3000 m ===

Dato: 27. februar


=== 60 m hekk ===

Dato: 26. februar


=== 4 x 400 m stafett ===

Dato: 27. februar


=== Høydehopp ===

Dato: 27. februar


=== Stavsprang ===

Dato: 26. februar


=== Lengdehopp ===

Dato: 26. februar


=== Tresteg ===

Dato: 27. februar


=== Kulestøt ===

Dato: 27. februar
Oleksandr Bahatsch (21,18 m) vant opprinnelig, men ble diskvalifisert på grunn av doping. 


=== Sjukamp ===

Dato: 25. og 26. februar


== Kvinner ==


=== 60 m ===

Dato: 27. februar


=== 200 m ===

Dato: 26. februar


=== 400 m ===

Dato: 27. februar
Daniela Georgiewa ble diskvalifisert, fordi hun fikk Claudia Marx til å falle.


=== 800 m ===

Dato: 27. februar


=== 1500 m ===

Dato: 26. februar


=== 3000 m ===

Dato: 27. februar


=== 60 m hekk ===

Dato: 26. februar


=== 4 x 400 m stafett ===

Dato: 27. februar


=== Høydehopp ===

Dato: 26. februar


=== Stavsprang ===

Dato: 27. februar


=== Lengdehopp ===

Dato: 27. februar


=== Tresteg ===

Dato: 26. februar


=== Kulestøt ===

Dato: 26. februar


=== Femkamp ===

Dato: 25. februar


== Medaljeoversikt ==


== Eksterne lenker ==
Maik Richter - 26. Hallen-Europameisterschaften 25.-27.02.2000 in Gent / BEL (resultater)
Liste over luftskip fra Italia

Liste over luftskipene fra Italia er en liste over alle italienskbygde luftskip fra 1905 til 1931. Italia som konstruerte 98 luftskip i løpet av en periode på 25 år, var en ledende nasjon i den aeronautiske historien omkring luftskipsteknologien, kun overgått av Tyskland i den første halvdelen av det tjuende århundret. De meste kjente luftskipene fra Italia er «Norge» og «Italia» med sine polarekspedisjoner i 1926 og 1928. Flere land, deriblant Storbritannia og USA, kjøpte italienskbygde luftskip som fremdeles er ansett som de beste halvrigide luftskip i historien med en kjølkonstruksjon som eneste rigide struktur i luftskipsskroget.


== Luftskipene før krigsutbruddet i 1915 ==


== Luftskipene under Første verdenskrig ==


== Luftskipene etter 1918 ==


== Designede luftskip som ikke ble bygget ==


== Referanser ==


== Litteratur ==
Giuseppe Pesce, The Italian Airships - English Photographic Edition Mucchi Editore juni 1983 (engelsk-italiensk) ISBN 88-7000-056-7
Apollo Computer

Apollo Computer Inc. er et tidligere amerikansk IT-selskap som ble grunnlagt i 1980 i Chelmsford, Massachusetts av William Poduska. Selskapet er bl.a. kjent for utviklingen av arbeidsstasjonen Apollo/Domain i 1980-årene. Sammen med Symbolics og Sun Microsystems var Apollo Computer Inc. en av de første produsenter av grafiske arbeidsstasjoner på 1980-tallet. Selskapet produserte også mye av deres egen maskinvare og programvare.
Apollo Computer Inc. ble i 1989 oppkjøpt av Hewlett-Packard for US$476 millioner i 1989, og nedla gradvis sin virksomhet fra 1990 til 1997.
Network Computing System

Network Computing System er et tidligere nettverksoperativsystem som ble utviklet av Apollo Computer på 1980-tallet som en implementasjon av Network Computing Architecture (NCA). Det omfattet et sett med verktøy for implementering av distribuert programvare.
Konstruksjonen av DCE/RPC, eller Remote procedure call innenfor Distributed Computing Environment, er basert på NCA/NCS. Det samme gjelder den første implementasjonen av universelle unike identifikatorer.


== Litteratur ==
Kong, Mike, et al. (1987). Network Computing System Reference Manual. Apollo Computer, Inc. New Jersey: Prentice Hall. ISBN 0-13-617085-4
Zahn, Lisa, et al. (1990). Network Computing Architecture. Apollo Computer, Inc. New Jersey: Prentice Hall. ISBN 0-13-611674-4
Lyons, Tom (1991).  Network Computing System Tutorial. Hewlett-Packard Company, New Jersey: Prentice Hall. ISBN 0-13-617242-3
P. Leach et al. (2005). RFC 4122 — A Universally Unique IDentifier (UUID) URN Namespace. Internet Engineering Task Force.
Liu Gang

Liu Gang (kinesisk: 刘刚, pinyin: Liú Gāng, født 30. januar 1961 i Liaoyuan, Jilin i Kina) er en  kinesisk matematiker, fysiker og dataforsker. Han var blant lederne under studentdemonstrasjonene på Den himmelske freds plass i Beijing i 1989. Liu jobber nå som en finansanalytiker på Wall Street. Han har også skrevet flere artikler om matematiske emner.


== Biografi ==
Liu studerte ved Kinas universitet for vitenskap og teknologi og Pekinguniversitetet. Etter at demonstrasjonene var blitt slått ned av  myndighetene ble Liu Gang arrestert og dømt til seks års fengsel. I 1996 kom han til USA og studerte informatikk ved Columbia University. Han studerte også økonomi ved New York University og arbeider i Citibank og Morgan Stanley. Han har tidligere arbeidet som forsker ved Bell Labs og publisert flere artikler om lineær programmering, samt økonomi.


== Referanser ==


== Eksterne lenker ==
Torment of Tiananmen (New York Post)
Andrew Project

Andrew Project var et distribuert datamiljø som ble utviklet ved Carnegie Mellon University fra 1982 og fremover. Prosjektet var svært ambisiøst for sin tid og resulterte i en dataarkitektur av hittil uovergått størrelse som ble alment tilgjengelig. Et av resultatene av prosjektet var det distribuerte filsystemet Andrew File System.


== Referanser ==
Andrew File System

Andrew File System er et distribuert filsystem som benytter et sett med utvalgte tjenermaskiner til å presentere et homogent, lokalitets-transparent navnerom til alle klient-arbeidsstasjonene. Det ble utviklet av Carnegie Mellon University som en del av Andrew Project, og er oppkalt etter Andrew Carnegie og Andrew Mellon. Filsystemet brukes hovedsakelig innenfor distribuert databehandling.


== Referanser ==
DCE Distributed File System

DCE Distributed File System (DCE/DFS) er en filaksessprotokoll for nettverk som blir brukt sammen med Distributed Computing Environment. Det er en variant av Andrew File System, basert på versjon 3.0 av protokollen som ble utviklet kommersielt av Transarc Corporation. Denne var igjen basert på versjon 2.0, som opprinnelig ble utviklet av Carnegie Mellon University.


== Referanser ==